**Informácia o spracúvaní osobných údajov v súvislosti so zapojením sa do aktivít CEN a CENELEC (Nominácia na udelenie ocenení CEN a CENELEC Standards+Innovation)**

**Prevádzkovateľ:**

Úrad pre normalizáciu, metrológiu a skúšobníctvo Slovenskej republiky, so sídlom Štefanovičova 3, P.O.Box 76, 810 05 Bratislava 15, IČO: 30 810 710 (ďalej len „ÚNMS SR“)

**Dotknuté osoby:**

Fyzické osoby nominované do aktivít CEN a CENELEC

**Účel spracúvania:**

Zapojenie sa do aktivít CEN a CENELEC (Nominácia na udelenie ocenení CEN a CENELEC Standards+Innovation)

**Právny základ:**

Článok 6 ods. 1 písm. a) nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa ruší smernica 95/46/ES (všeobecné nariadenie o ochrane osobných údajov), t.j. dotknutá osoba vyjadrila súhlas so spracúvaním osobných údajov.

**Doba uchovávania osobných údajov:**

ÚNMS SR má oprávnenie spracúvať osobné údaje dotknutých osôb do doby, kým trvá účel spracúvania. Osobné údaje dotknutých osôb budú archivované v súlade so zákonom č. 395/2002 Z. z. o archívoch a registratúrach a o doplnení niektorých zákonov v znení neskorších predpisov v spojení s Registratúrnym poriadkom a plánom úradu, ktorý schvaľuje Ministerstvo vnútra Slovenskej republiky. Dokumentácia k nominácii na udelenie ocenení CEN a CENELEC Standards+Innovation je uchovávaná po dobu udelenia ocenení CEN a CENELEC Standards+Innovation.

**Použitie osobných údajov:**

ÚNMS SR spracúva len bežné osobné údaje dotknutých osôb v rozsahu uvedenom

v prihlasovacom formulári. Prístup k osobným údajom dotknutých osôb majú len oprávnené osoby ÚNMS SR, ktoré sú poučené o ich právach a povinnostiach ako postupovať pri spracúvaní osobných údajov v súlade s právnymi predpismi týkajúcimi sa ochrany osobných údajov. Osobné údaje sa nezverejňujú. Osobné údaje sú zhromažďované, používané a archivované na účel zabezpečenia výberu uchádzača a nominácie na udelenie ocenení CEN a CENELEC Standards+Innovation.

**Príjemcovia osobných údajov:**

ÚNMS SR poskytuje osobné údaje dotknutých osôb na zabezpečenie nominácie na udelenie ocenení CEN a CENELEC Standards+Innovation najmä formou evidencie v informačných systémoch európskych normalizačných organizácií.

ÚNMS SR má zákonnú povinnosť poskytnúť osobné údaje dotknutej osoby kontrolným orgánom pri prípadnej kontrole, dozornej činnosti alebo na žiadosť oprávnených orgánov štátu alebo inštitúcií, ak to vyplýva z osobitných predpisov.

**Práva dotknutých osôb:**

**Právo odvolať súhlas** – dotknutá osoba môže súhlas kedykoľvek odvolať. Odvolanie súhlasu bude mať za následok nemožnosť účasti dotknutej osoby uvedenej v prihlasovacom formulári na udelení ocenení CEN a CENELEC Standards+Innovation. Odvolanie súhlasu nemá vplyv na zákonnosť spracúvania vychádzajúceho zo súhlasu pred jeho odvolaním. Po odvolaní súhlasu nebude ÚNMS SR ďalej spracúvať osobné údaje na účel, ktorého sa odvolanie súhlasu týka. ÚNMS SR však môže aj po odvolaní súhlasu naďalej spracúvať osobné údaje dotknutej osoby v obmedzenom rozsahu na právnom základe oprávneného záujmu, a to po dobu nevyhnutne potrebnú na preukázanie oprávnenosti spracúvania osobných údajov alebo uplatnenia právnych nárokov alebo na plnenie povinností vyplývajúcich zo všeobecne záväzných právnych predpisov.

**Právo na prístup** - dotknutá osoba má právo na poskytnutie kópie osobných údajov, ktoré od nej má ÚNMS SR k dispozícii, ako aj na informácie o tom, ako sú jej osobné údaje používané. Vo väčšine prípadov budú dotknutej osobe osobné údaje poskytnuté v písomnej listinnej forme. Ak dotknutá osoba o poskytnutie týchto informácií požiada elektronickými prostriedkami, budú jej poskytnuté elektronicky, ak to bude technicky možné.

**Právo na opravu** - ÚNMS SR prijíma primerané opatrenia, aby bola zabezpečená presnosť, úplnosť a aktuálnosť informácií. Pokiaľ dotknutá osoba zistí, že údaje, ktorými ÚNMS SR disponuje, sú nepresné, neúplné alebo neaktuálne, má právo požiadať ÚNMS SR o úpravu, aktualizáciu alebo doplnenie týchto informácií.

**Právo na vymazanie (právo „na zabudnutie“)** – dotknutá osoba má právo požiadať ÚNMS SR o vymazanie osobných údajov, napríklad v prípade, ak osobné údaje už viac nie sú potrebné na naplnenie pôvodného účelu spracúvania. Toto právo je však potrebné posúdiť z pohľadu všetkých relevantných okolností. Napríklad, ÚNMS SR môže mať určité právne a regulačné povinnosti, čo znamená, že nebude môcť žiadosti dotknutej osoby vyhovieť.

**Právo namietať** – dotknutá osoba má právo namietať voči spracúvaniu osobných údajov, ktoré nie je založené na legitímnych oprávnených záujmoch ÚNMS SR. ÚNMS SR nesmie ďalej spracúvať osobné údaje, pokiaľ nepreukáže nevyhnutné oprávnené dôvody na spracúvanie, ktoré prevažujú nad záujmami, právami a slobodami dotknutej osoby, alebo dôvody na preukazovanie uplatňovanie alebo obhajovanie právnych nárokov.

**Právo na obmedzenie spracúvania** - za určitých okolností je dotknutá osoba oprávnená ÚNMS SR požiadať, aby jej osobné údaje neboli ďalej používané. Ide napríklad o prípady, keď si dotknutá osoba myslí, že jej osobné údaje môžu byť nesprávne alebo keď si myslí, že už jej osobné údaje nepotrebuje ÚNMS SR využívať.

**Právo podať návrh na začatie konania o ochrane osobných údajov** - ak sa dotknutá osoba domnieva, že jej osobné údaje sú spracúvané nespravodlivo alebo nezákonne, môže podať sťažnosť na dozorný orgán, ktorým je Úrad na ochranu osobných údajov Slovenskej republiky, so sídlom Hraničná 12, 820 07 Bratislava 27; tel. číslo: +421 /2/ 3231 3214;

e-mail: [statny.dozor@pdp.gov.sk](mailto:statny.dozor@pdp.gov.sk), <https://dataprotection.gov.sk>. V prípade podania návrhu elektronickou formou je potrebné, aby tento spĺňal náležitosti podľa § 19 ods. 1 zákona č. 71/1967 Zb. o správnom konaní (správny poriadok) v znení neskorších predpisov.

**Kontakt na zodpovednú osobu:**

E-mailový kontakt: [zodpovednaosoba@normoff.gov.sk](mailto:zodpovednaosoba@normoff.gov.sk) alebo Úrad pre normalizáciu, metrológiu a skúšobníctvo Slovenskej republiky, P.O.Box 76, Štefanovičova 3, 810 05 Bratislava 15.

Ďalšie informácie o spracúvaní osobných údajov nájdete na nasledovnom odkaze:

<https://www.unms.sk/stranka/331/ochrana-osobnych-udajov/> (v elektronickej podobe) alebo na recepcii ÚNMS SR (v listinnej podobe).